Kamenica (prítok Cirochy)

Kamenica je vodný tok na Zemplíne, tečie územím okresu Humenné. Je to ľavostranný prítok Cirochy a meria 18,4 km. Po obec Kamienka preteká územím VO Valaškovce, na strednom toku preteká bralnatým územím tzv. Sokolích skál. Na dolnom toku, pri obci Kamenica nad Cirochou, sa vetví na dve ramená, hlavné koryto pokračuje na severozápad, kým vedľajšie tečie na západ.

Prameň: vo Vihorlatských vrchoch na južnom úpätí vrchu Motrogon (1 017,9 m n. m.) v nadmorskej výške okolo 860 m n. m.

Smer toku: po obec Kamienka viac-menej na západ, na strednom toku vytvára výrazný oblúk ohnutý na juh, za obcou tečie prevažne na severoseverozápad

Geomorfologické celky: 1.Vihorlatské vrchy, podcelok Vihorlat, 2.Beskydské predhorie

Prítoky: sprava Porúbka, prítok spod Jedliniek (614,5 m n. m.), zľava Trsťový potok, prítok spod Malých Trestí (965,7 m n. m.), Klinový potok, Meše, Brestový potok, prítok z oblasti Bykovho grúňa, Suchý potok a Konské

Ústie: do Cirochy pri obci Lackovce v nadmorskej výške 156,1 m n. m.

Obce: VO Valaškovce, Kamienka a Kamenica nad Cirochou

Potoky na Slovensku
Povodie Cirochy
Vodné toky v okrese Humenné